kardosdrur/scandi-wiki huggingface dataset:
Mark Driscoll

Mark A. Driscoll (født den 11 oktober 1970) er en amerikansk præst og forfatter. Han er medstifter og forkyndende præst i Mars Hill Church i Seattle, Washington , han er medstifter til Acts 29 Network, og har bidraget til sektionen "faith and values" i Seattle Times. Han hjalp med at starte The Resurgence, et ressourcested for for missional teologi.

Driscoll blev født i Grand Forks, North Dakota og dimitterede 1989 fra Highline High School i Burien, Washington, hvor han fungerede som studenterrådsformand og redaktør på skolens avis. Han fik en bachelorgrad i kommunikation fra Washington State University med bifag i filosofi, og fik siden en kandidatgrad i eksegetisk teologi på Western Seminary, en skole tilknyttet Conservative Baptist Association.

Historie 
Mark Driscoll er vokset op i et katolsk hjem med fire mindre søskende. Mens Driscoll stadig var meget ung flyttede familien til Seattle for at komme væk fra det socialt belastede kvarter hvor de boede. Som 19-årig mødte Driscoll sin kommende kone, Grace, som han var kæreste med i 5 år. De fik sammen fem børn.

Teologi 
Driscoll har offentliggjort en omfattende beskrivelse af sit teologiske ståsted i sin bog Doctrine (Crossway, 2008), og denne samt hans prædikener, foredrag og andre bøger giver en god forståelse af, hvor han står. Han har beskrevet sig selv som "først kristen, så evangelisk, for det tredje missional, og for det fjerde reformeret."

Driscoll karakteriserer sig selv som en "karismatisk Calvinist". Dette er undertiden betegnet som en reformert karismatisk. Han mener, at alle de apostolske gaver (ikke at forveksle med åndelige gaver) er aktive i dag (men kun gennem Guds guddommelige indgriben; han er ikke cessationist) og mener selv han er en 4 ½-punkt calvinist.

Kildehenvisninger 

Kristne forfattere
Kristendom i USA
Calvinistiske præster
Emerging Church
Præster fra USA
Conrad (Montana)

Conrad er en amerikansk by og administrativt centrum for det amerikanske county Pondera County, i staten Montana. I 2000 havde byen et indbyggertal på .

Byer i Montana
Niels Frederik Jespersen

Niels Frederik Jespersen (født 13. december 1798 i København, død 27. februar 1862) var en dansk landmand og politiker.

Han var søn af justitiarius Jesper Jespersen,  blev i 1818 student og i 1825 teologisk kandidat. Han var i flere år løjtnant i studenterkorpset og blev i 1835 kaptajn.

I 1827 købte Jespersen Grønnebjerggård ved Holbæk, som han ejede i 24 år. Han var 1832-51 medlem af bestyrelsen for Holbæk Amts landøkonomiske Selskab og 1842-51 for Holbæk Sparekasse. Han var endvidere formand for sogneforstanderskabet og medlem af amtsrådet. 

I 1846 var han medstifter af Bondevennernes Selskab og medlem af bestyrelsen indtil 
maj 1848, hvor han ligesom Johan Christian Drewsen udtrådte på grund af uenighed med Balthazar Christensen. I 1848 blev Jespersen han stænderdeputeret og blev valgt til Den grundlovgivende Rigsforsamling. Hans politiske karriere fortsatte i 1854-61, hvor han var folketingsmand og blev 1858 justitsråd. Fra 1861 indtil sin død var han desuden formand for Frederiksberg Kommunalbestyrelse.

Han blev gift første gang i 1827 med Maria Jespersen (1802-1853), datter af byskriver i Nexø, Peder Dam Jespersen (1772-1835), og anden gang i 1856 med Susanne Leschly (født 1829), datter af kaptajn og landinspektør Ernst Leschly.

Kilder 
 Emil Elberling, "Niels Frederik Jespersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Barfod, Dansk Rigsdagskalender.

Folketingsmedlemmer i 1850'erne
Folketingsmedlemmer i 1860'erne
Amtsrådsmedlemmer
Medlemmer af Den Grundlovgivende Rigsforsamling
Teologer fra Danmark
Politikere fra Bondevennerne
Personer fra København
Landmænd fra Danmark
Borgmestre på Frederiksberg
Stænderdeputerede fra Østifterne
Personer i Dansk Biografisk Leksikon
Sognerådsformænd fra Danmark
Margretheskolen (folkeskole)

Margretheskolen ligger ved Gundsømagle på Østsjælland i den nordlige del af Roskilde Kommune. Skolen betjener byerne Gundsømagle og Jyllinge.

Eksterne henvisninger 
 Skolens hjemmeside

Folkeskoler i Roskilde Kommune
Ronald Garan

Ronald John Garan også kaldet "Ron Garan" (født 30. oktober 1961 Yonkers, New York) er NASA astronaut og har fløjet en rumfærge-mission.

Han har tidligere opholdt sig i 2 uger i et undervandslaboratorium NEEMO i 2006, der minder om forholdene om bord på en rumstation.

Ronald Garan var 2. missionsspecialist på NASA missionen STS-124 hvor han udførte tre rumvandringer.

Eksterne henvisninger 
 – Ronald Garan 
 STS 124 interview 

Astronauter fra USA
Albert Bertelsen

Albert Bertelsen (født 17. november 1921 i Vejle - 10. december 2019 i Vejle) var en dansk autodidakt billedkunstner, tegner og grafiker. +

Han arbejdede i 25 år på Vejle Skiltefabrik. Han begyndte gradvist at lave kunst og blev af sin kone tilskyndet til at tage springet til at ernære sig gennem en kunstnerkarriere.

Bertelsens malerier er ofte i grønne farver med landskabsmotiver og naivistiske, færøske og norske landskaber, gårde og kirker fra Vejles vestegn, portrætter af særlinge og særegne mennesketyper fra nær og fjern. Også skildringer af sten, grene og frønnet træ indgår i motivverdenen.

Albert Bertelsen var inspireret af den danske CoBrA maler Henry Heerup og hævdede, at han aldrig malede et figurbillede uden at motiverne var personer fra hans barndom. Han omsatte sine egne erindringer til indre billeder og forestillinger om naturen, bygninger og mennesker. Hans billeder er ikke gengivelse af den ydre virkelighed, men af hans indre oplevelser og tanker.

Albert Bertelsen illustrerede en række bøger, deriblandt eventyr af H.C. Andersen. Han er også kendt for sine illustrationer til foreningsblade, personaleblade, aviser, plakaterne til Vejle-Revyen og FestiVejle, og ikke mindst udsmykningen af Mølholm Kirke. Han satte sit tydelige aftryk på både Vejle Kunstmuseums samling og mange vejlenseres hjem.

Stipendier og udmærkelser 
 Statens Kunstfond. (1969, 1990)
 Henry Heerups Æreslegat (1982)
 Vejle Amts Kulturpris (1991)

Referencer

Litteratur 
 Beck Peter: Alberts Atelier, Bruun-Rasmussens Kunstauktioner: Auktionsliv nr. 9, forår 2006
 Vibeke Kruse og Nina Damsgaard: Albert Bertelsen Fra Vejle'', , oktober 2020

Eksterne henvisninger og kilder 
 
 Albert 95 år TV SYD
 Weilbach
 www.molholm-kirke.dk

Kunstnere fra Danmark
Landskabsmalere
Danskere i 1900-tallet
Danskere i 2000-tallet
Portrætmalere
Illustratorer fra Danmark
Personer fra Vejle
Personer i Kraks Blå Bog (afdøde)
Christian Christensen (løber)

Christian August Christensen "C/CC" (født 6. august 1876 i København, død 5. december 1956 i Søllerød) var en dansk løber, kapgænger og bogtrykker. Han var medlem af Københavns FF (Københavns IF) og klubbens formand 1903-1905 og 1916-1918.

Christensen kom i 1890 i lære hos Carl Hohlenbergs Bogtrykkeri og søgte i 1893 ind på det allerførste hold på den nyoprettede Fagskolen for Boghåndværk. Dér blev han landets første typograf. Han aflagde sin svendeprøve i 1895. Siden drog han på valsen. Efter hjemkomsten til København arbejdede han på Hans Langkjærs Trykkeri og gik siden endnu en tid på Fagskolen for Boghåndværk. Dernæst fulgte en studierejse til England. Rejsen bød også på et arbejdsophold i Leipzig. Ved hjemkomsten arbejdede han igen hos Langkjær og var dernæst en tid hos Kristian Kongstad i Fredensborg. Fra 1906 drev han i sit eget bogtrykkeri på Østerbrogade 35. Trykkeriet flyttede i 1913 til Politikens tidligere lokaler i Pilestræde 14.

Den 13. september 1896 var Christensen to minutter fra verdensrekorden på 100 km kapgang med tiden 11,39,45, hvilket var dansk rekord i 60 år. Året efter 8. august 1897 satte han i København verdensrekord på 50 km kapgang med tiden 5:33,54, men allerede en uge efter forbedrede han sin egen rekord med næsten tre og en halv minut til 5:30.26, rekorden fik han dog kun beholde i knapt en måned.
Han satte 1894-1997 syv danske rekorder i kapgang.
 
Begyndte helhjertet med mellemdistanceløb 1898 og blev dansk mester på 1 mile 1899.
Han vandt 1899 og 1900 den svenske Dicksonpokal.
Han deltog i OL 1900 i Paris og blev nummer 5 på 1500 meter med tiden 4.09.8 det var årets tiende bedste tid i verden. På 800 meter blev han nummer 5 i semifinalen og nåede ikke til finalen. Han vandt dog et handicap løb på 800 meter.
1903 løb han 10.000 meter på 35.56.2 hvilket var den 18. bedste tid i verden det år.

Efter OL i Paris vandrede Christensen og hans ven Theodor Reingaard gennem Frankrig over Pyrenæerne til Spanien langs Middelhavet til Italien helt ned til Napoli og gennem Schweiz og Tyskland hjem.

Danske mesterskaber 
  1902 ½ mile
  1901 1 mile 5:05.2
  1899 1 mile 4:48.0
  1898 1 mile 4:58.3
  1894 1 mile

Kilder 
 DAF i tal Christian Christensen profil (sammenblandet med sprinteren og springeren Carl Georg Christensen)
 De Wael, Herman. Herman's Full Olympians: "Athletics 1900". .
 
 "KIF 100 AAR – Københavns Idrætsforening 24. oktober 1992". Udgivet i anledning af Københavns Idræts Forenings 100 års jubilæum 24.oktober 1992. Sats: PE offset & reklame A/S, 6800 Varde. Tryk: Richard Larsen.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Axel Hou billeder
 Bogtrykker Chr. Christensen og hans Arbejder Henning Brøchner trykt 1923 i tidsskriftet Skønvirke, side 97-111.
 

Kapgængere fra Danmark
Atleter fra Københavns IF
Danske OL-deltagere i atletik
Verdensrekordindehavere
Bogtrykkere fra Danmark
Personer fra København
Mellemdistanceløbere fra Danmark
Michael Fossum

Michael Edward Fossum (født 19. december 1957 i South Dakota) er NASA-astronaut og har fløjet to rumfærge-missioner.

Har er uddannet systemingeniør, maskiningeniør og fysiker.

Fossum var ledende rumvandrings-specialist på NASA-missionen STS-124; hvor han udførte tre rumvandringer.

Eksterne henvisninger 
 – Michael Fossum 
 STS 124 interview  

Astronauter fra USA
Iskar

Ìskar (bulgarsk Искър; latin Oescus) er den længste flod i Bulgarien, og er en af Donaus bifloder. Den  har en længde på 368 km. 

Iskar dannes af  tre floder, Tsjerni Iskar (Sorte Iskar), Beli Iskar (Hvide Iskar) og Levi Iskar (som af nogle kaldes Iskrove). Som Iskars udspring regnes Prav Iskar, en  af Tsjerni Iskars bifloder. Efter at den er kommet ned fra den nordlige side af Rilabjergene i det sydøstlige Bulgarien, løber den ud i  Iskar-reservoiret, det største i landet. Floden løber i nærheden af Sofia, og passerar gennem en slugt i  Balkanbjergene. Den munder ud i  Donau nær landsbyen Gigen i provinsen Pleven. Iskar er den eneste flod med udspring i det sydlige  Bulgarien som som løber gennem Balkanbjergene og ud i Donau. 

Iskar løber gennem syv regioner (oblasti) i Bulgarien: Hovedstadsregionen Sofia,  Pernik, Vratsa, Pleven og Lovetsj. 

Geologisk set er Iskar den ældste flod på Balkan, og den eneste flod som har fastholdt sin oprindelige retning, trods flere geologiske ændringer i området. 

Floder i Bulgarien
Donaus bifloder

kk:Искыр (Варна облысы)
Bayerske dynasti

Det Bayerske dynasti (også Agilolfinger) var et dynasti af langobardiske konger der regerede Italien for størstedelen af det 7. århundrede; fra 616 til 712 (men ikke kontinuerligt), med i alt otte konger. Dynastiet nedstammer fra Garibald af Bayern.

Der var to grene af dynastiet: den gren der nedstammede i den kvindelige linje gennem Garibalds ældste barn og datter Theodelinda; og den gren der nedstammede gennem Garibalds ældste søn Gundoald, som var kommet til Italien i forbindelse med hans søster ægteskab med Authari. Af den første gren var det kun Adaloald der regerede. Adaloald var Theodelindas søn med Agilulf, , om end Theodelindas svigersøn Arioald, som var gift med hendes datter Gundiberga, også var konge. Af den anden gren var der syv konger som regerede i træk, kun afbrudt af tronraneren Grimuald – som giftede sig med Gundoald barnebarn.

Det Bayerske dynasti er kendetegnet ved dets tætte bånd til den katolske kirke. På Theodelindas tid var langobarderne splittet mellem katolikker, hedninge og Arianere og dem opslugt i trekapitelskismaet. I modsætning til dem var langt hovedparten af den indfødte latinske befolkning var katolsk. De Bayerske konger forfulgte en politik der langsom vendte langobarderne mod katolicisme. Denne politik slog for alvor igennem med Cunipert og spillede en afgørende rolle i at skabe et samhørigt italiensk kongerige.

De otte konger i det Bayerske dynasti er:
 Adaloald, 616 – 625

 Aripert 1. (653 – 661), søn of Gundoald
 Godepert (661 – 662), ældste søn af forrige, regerede sammen
 Perctarit (661 – 662, 672 – 688), anden søn af Aripert, regerede sammen indtil 662
 Cunipert (688 – 700), søn af forrige
 Liutpert (700 – 701), søn af forrige
 Raginpert (701), søn af Godepert 
 Aripert 2. (701 – 712), søn af forrige

Se også 
 Langobardernes kongerække
 Agilolfinger

Kilder 
 Paulus Diaconus, Historia gentis Langobardorum
 Oman, Charles. The Dark Ages 476-918. London, 1914.

Langobardiske dynastier
Sigøjnere

Sigøjnere (ældre betegnelse tatere) er en bred samlebetegnelse på flere beslægtede folkeslag, der findes i alle seks befolkede verdensdele, nogle af dem har været eller er nomader/nomadiske. Deres etniske oprindelse er omstridt og ukendt, men det menes at nogle af dem stammer fra det nordlige Indien, hvor de udvandrede 800-1300tallet, eftersom nogle af dem taler det indoariske sprog romani. Betegnelsen sigøjner er afledt af tysk zigeuner. Flest sigøjnere menes at leve i Europa, hvor der lever omkring 5-6 mio., hvilket er omkring halvdelen af alle sigøjnere, men de er også udbredte i lande som USA og Brasilien.

Begrebet sigøjnere benyttes primært af omverdenen, selv foretrækker de fleste af dem deres egne etniske betegnelser. Begrebet sigøjner kan opfattes stigmatiserende og som en etnisk stereotyp og sigøjnere udnævnes ofte som syndebukke, fx under 2. verdenskrig hvor omkring 500.000 døde i koncentrationslejre. Nogle af de roma-beslægtede folkeslag kalder dog sig selv for sigøjnere og foretrækker denne betegnelse.

Kendte folkeslag der til tider kaldes sigøjnere omfatter: Romaer, sintier, manousher, romanichaler og kaléer. Den største etniske gruppe er romaer.

Sigøjnere i Danmark 
Sigøjnere i Danmark er langtfra en ensartet gruppe. Antallet blev i 1990'erne anslået til at være 2000-4000. Nogle af dem er efterkommere af tatere. Der findes ingen national organisation, i modsætning til nogle andre lande.

Zigeuner 
På tysk har zigeuner to betydninger:
 En betegnelse for et folkeslag med en fælles kultural og etnisk baggrund. En livsstil der også er beskrevet som uregelmæssig op til "nomadisk", som ubundet, afvigende eller kriminel anses som faste kendetegn. Begrebet opstod i slutningen af 1700-tallet.
 En betegnelse for forskellige etniske og sociale grupper, hvis medlemmer tilskrives en livsstil, der er beskrevet som rastløs, rodløs, afvigende og / eller kriminel. Denne benævnelse opstod med begyndelsen af den tidlige moderne periode.

Gypsy 
Det engelske ord for sigøjner er gypsy, hvilket er afledt af afledt af mellemengelsk: Gipcyan, Gypcyan, (gyptisk), fra gammelfransk: Gyptien. Det er forkortelse for "egyptisk", fra latin: Aegyptius, for da romaerne dukkede op i England i det 16. århundrede, blev de fejlagtigt antaget at være kommet fra Egypten. Albansk: Evgit, græsk: γύφτος (Gýftos), italiensk: Gitano og spansk: Gitano har samme oprindelse.

Referencer 
 Den Store Danske
 Nudansk Ordbog

Romaer
Etniske stereotyper
Terrence Howard

Terrence Dashon Howard (født 11. marts 1969) er en Oscar-nomineret Amerikansk film og teater skuespiller. Han har optrådt på film og tv siden slutningen af 1980'erne og havde sin første store rolle i 1995-filmen Mr. Holland's Opus, der efterfølgende førte til en række roller i film og høj synlighed blandt det afrikansk-amerikansk publikum. Howard fik sit mainstream gennembrud med en række roller i en række film mellem 2004 og 2006, blandt dem Ray, Lackawanna Blues, Crash,  Four Brothers, Hustle & Flow, Get Rich or Die Tryin', Idlewild og senest Iron Man.

Ekstern henvisning 
 

Skuespillere fra USA
Sankt Thøger

Sankt Thøger (ca. 1000-1067) var en missionær, der virkede i Danmark. 

Thøger, eller Theodgar, stammede fra Thüringen. Efter et ophold i England fulgte han med den norske konge Olav den Hellige til Norge. Derfra kom han til Danmark, hvor han ved Vestervig i Thy byggede en beskeden kirke (ifølge legenden af ris og kviste). Efter hans død i 1067 brændte der lys på hans grav. Han blev lagt i et skrin på alteret i sin egen kirke. Siden blev han kanoniseret som lokal helgen. Hans helgendag er 30. oktober. I kirkekunsten vises han med en kirkemodel i hånden.

Kilder 
 Gorm Benzon: "Vore gamle kirker og klostre", København 1973.

Referencer 

Danske helgener
William Nygaard

William Nygaard kan henvise til flere artikler:

 William Nygaard (den ældre) (1865–1952) – norsk forlægger
 William Nygaard (den yngre) (født 1943) – norsk forlægger
William Nygaard (den yngre)

William Nygaard (født 16. marts 1943 i Oslo) er forlagschef og administrerende direktør i forlaget Aschehoug. Han er sønnesøn af forlægger og politiker William Nygaard (1865–1952).

Nygaard har været en fremtrædende debattør og forsvarer af ytringsfrihed og bestyrelsesmedlem af den norske division af International PEN.

Attentatet mod William Nygaard 
Den 11. oktober 1993 blev Nygaard skudt og såret udenfor sin bolig. Politiet har aldrig kunne finde gerningsmanden, men det regnes som sikkert at baggrunden for attentatet var Aschehougs udgivelse af Salman Rushdies kontroversielle roman De sataniske vers, som udløste en islamistisk fatwa mod forfatteren og bogens oversættere og forlæggere. Nygaard overlevede drabsforsøget og arbejder fortsat som chef i Aschehoug.

Forlæggere fra Norge
Erhvervsfolk fra Norge
Attentater
Personer fra Oslo
Forbrydelser i Norge
William Nygaard (den ældre)

William Martin Nygaard (6. februar 1865, Kristiansand, Norge – 19. december 1952) var en norsk forlægger og politiker. Han var søn af Marius Nygaard og farfar til forlægger William Nygaard (født 1943), ligeledes forelægger.

Forlægger 
Nygaard blev ansat i boghandelen H. Aschehoug & Co. i 1887. Sammen med Thorstein Lambrechts købte han i 1888 både boghandelen og forlaget, og i 1900 blev han eneejer af forlaget, som skiftede navn til H. Aschehoug & Co. (W. Nygaard). Han var direktør for forlaget op til 1940, da sønnen Mads Wiel Nygaard overtog.

I 1895 tog Nygaard initiativ til oprettelsen af Den norske Forleggerforening, hvor han også blev formand.

Politiker 
Nygaard var medlem af Oslo bystyre 1908–1919, og i 1910 var han med ved dannelsen af Frisinnede Venstre. Han var stortingsrepræsentant for Frisinnede 1922–1924.

Bibliografi 
 Erik Rudeng: William Nygaard: 1865–1952. Aschehoug, 1997. 

Forlæggere fra Norge
Personer fra Kristiansand
Agner Krarup Erlang

Agner Krarup Erlang (født 1. januar 1878 i Lønborg, død 3. februar 1929 i København) var en dansk matematiker, statistiker og ingeniør. Måleenheden Erlang er opkaldt efter ham på grund af hans analyser af belastningen på telefonnet. Desuden er programmeringssproget Erlang, udviklet i det svenske teleselskab Ericsson, tillige opkaldt efter ham. Han arbejdede en årrække for KTAS.

Erlang stod også for Erlangs logaritmetabeller med 4-cifre og andre matematiske og statistiske tabeller. Logaritmetabellen blev benyttet i den gamle Mellemskole og Realskole. Det var før Lommeregner og PC blev opfundet. 

Han er begravet på Sundby Kirkegård.

Eksternt link 
 Biografi på Millennium Mathematics Project
 

Matematikere fra Danmark
Statistikere fra Danmark
Ingeniører fra Danmark
Personer i Dansk Biografisk Leksikon
Agner
Danskere i 1900-tallet
Anastasios

Anastasios (Ἀναστάσιος) er et græsk drengenavn, der er afledt af ἀνάστασις (anástasis), som betyder "genopstandelse". Navnet blev båret af adskillige kristne martyrer og helgener i den tidlige kristne periode. Den feminine udgave er Anastasia.

Varianter af navnet er Anastasius og Anastasio (spansk form). Det er ret sjældent i Danmark, hvor blot 30 bar en af navneformerne per 1. januar 2020.

Kendte personer med navnet 
 Anastasius 1., pave.
 Anastasius 2., pave.
 Anastasius 3., pave.
 Anastasio Somoza Debayle, nicaraguansk præsident.

Referencer 

Drengenavne
Græsk sprog
Hertuger og prinser af Benevento

Hertuger af Hertugdømmet Benevento der regerede med små afbrud og skiftende status fra 571 til 1081, og igen 9 år i starten af den 19. århundrede.

Hertuger af Benevento 
 571–591 Zotto
 591–641 Arechis I
 641–646 Aiulf I
 646–651 Radoald
 651–662 Grimoald I (Langobardernes konge 662-671)
 662–677 Romoald I
 677–680 Grimoald II
 680–706 Gisulf I
 706–732 Romoald II
 732–733 Adelais
 733–740 Gregor
 740–743 Godescalc
 743–749 Gisulf II
 749–758 Liutprand
 758–774 Arechis II 

Arechis II prøvede at blive langobardernes konge i 774, men fejlede. I stedet gav kong Desiderius ham lov til at blive løftet til prins.

Prinser af Benevento 
Også fyrster af Capua fra 900 til 981. 

 774–787 Arechis II
 787–806 Grimoald III
 806–817 Grimoald IV
 817–832 Sico I
 832–839 Sicard
 839–851 Radelchis I
 851–854 Radelgar
 854–878 Adelchis
 878–881 Waifer
 881–884 Radelchis II (afsat)
 884–890 Aiulf II
 890–891 Orso
 891-895 To the Byzantines.
 895–897 Guy (også Hertug af Spoleto død 898)
 897 Peter, Biskop af Benevento og regent
 897–900 Radelchis II (genindsat)
 900–910 Atenulf I
 901–910 Landulf I, medregent
 910–943 Landulf I, medregent fra 901 (see ovenfor)
 911–940 Atenulf II, medregent
 940–943 Landulf II, medregent (fra ca. 939)
 933–943 Atenulf 3. Carinola, medregent
 943–961 Landulf II den Røde, medregent fra 940 (se ovenfor)
 943–961 Pandulf I Jernhovede, medregent
 959–961 Landulf III, medregent 
 961–968 Landulf III, medregent med sin bror (til omkring 969
 961–981 Pandulf I Jernhovede, medregent med sin bror (se ovenfor), også hertug af Spoleto (fra 967), Salerno (fra 978), og Capua (fra 961) 
 968–981 Landulf IV, medregent, kortvarigt enehertug i 981, derefter hertug af Capua (d.993)
 981–1014 Pandulf II 
 987–1014 Landulf V, medregent
 1014–1033 Landulf V, medregent fra 987 (se ovenfor, d.1053)
 1012–1033 Pandulf III, medregent (d.1059)
 1033–1050 Pandulf III, medregent fra 1012 (se ovenfor, d.1060)
 1038–1050 Landulf VI, medregent (d.1077)

I 1050 blev de langobardiske prinser smidt ud af byen af utilfredse borgere. I 1051 blev byen overdraget til paven. I 1053 afstod normannerne, der havde haft hertugdømmet besat siden 1047 (da den tysk-romerkse kejser Henrik III gav sin tilladelse til Humfred af Hauteville), hertugdømmet til paven, med hvem de da lige havde lavet en fredaftale med.

Prinser af Benevento under kirkestatens suzerænitet 
Paven udpegede sin egen regent, men borgerne inviterede i stedet de gamle prinser tilbage, og i 1055 var de tilbage på magten; under paves overherredømme dog.

 1053–1054 Rudolf, regent
 1054–1059 Pandulf III (igen) 
 1054–1077 Landulf VI, medregent fra 1038 
 1056–1074 Pandulf IV

Normanniske prinser af Benevento 
 1078–1081 Robert Guiscard

Guiscard returnerede hertugdømmet til paven, men der blev ikke udnævnt nogle ny prins af Benevento, indtil det 19. århundrede.

Prins af Benevento under Napoléon Bonaparte 

 1806-1815 Charles Maurice de Talleyrand-Périgord

Benevento, Hertuger og prinser af

ca:Ducat i Principat de Benevent
de:Benevent
gl:Ducado de Benevento
Danish Open i Stand-Up

Danish Open i Stand-Up er det største talentshow uden for København for stand-up komikere. Det arrangeres hvert år af Studenterhus Aarhus og finder sted i Pakhuset.

Vindere 
2007 Simon Talbot
2008 Ruben Søltoft
2009 Kasper Gross
2010 Jakob Svendsen
2011 Daniel Lill
2012 Mark Le Fevre

Eksterne link
 Studenterhus Aarhus

Standupcomedy
Kultur i Aarhus
Værft (flertydig)

Værft har flere betydninger:

 Værft – et skibsværft, der producerer skibe
 Værft (ø) – en husbakke på en hallig eller småø